Tervetuloa Armon kalliolle! Minun nimeni on Petri Välimäki.
On ilo olla tällä kertaa jälleen aloittamassa -
aivan uutta, varsin laajaa ja hyvin tärkeää kokonaisuutta.
Alamme paneutua apostoli Paavalin kirjeisiin korintolaisille.
Nuo kirjeet sisältävät aivan valtavan tarkkaa, -
monipuolista ja tärkeää opetusta - paitsi korintolaisille, -
myös koko Jumalan seurakunnalle. Olet hyvin tervetullut mukaan.
Ystävä, rukoillaan yhdessä, että Jeesus itse antaa siunauksensa -
ja avaa todella Sanansa sinulle, minulle ja meille ihan jokaiselle.
Aamen.
Taustatilanne näissä kirjeissä oli tämä.
Apostoli Paavali oli jo vuosia aiemmin -
toisella suurella lähetysmatkallaan tullut myös -
Etelä-Kreikassa sijainneeseen Akaijan provinssin -
eli maakunnan pääkaupunkiin.
Jumala oli niin vaikuttanut hänen kauttaan, -
että tuohon Korintin kaupunkiin oli syntynyt Jumalan seurakunta.
Oli suurta armoa, että hyvin pakanallisena pidettyyn kaupunkiin -
tuli niin voimallisesti evankeliumin ilosanoma Kristuksesta, -
ja syntyi laajasti toimiva seurakunta.
Nyt tuosta perustamisesta oli kulunut jo vuosia, -
ja Paavali oli yleensäkin työssään valtavan perusteellinen.
Hän meni eri paikkoihin. Koko palveluaikanaan jatkuvasti -
hänen sydämellään oli kertoa evankeliumia yhä uusille ihmisille.
Kun hän kertoi evankeliumia, niin hän ei vain kertonut sitä kerran, -
vaan hän perusteellisesti varusti ja opetti heitä.
Niinpä hän oli Korintossakin 1,5 vuotta eli 18 kk paikan päällä -
varustamassa ja kaikin tavoin auttamassa -
ja johdattamassa Jumalan seurakuntaa -
Jumalan tahdon mukaiseen elämään.
Hän jatkoi samaa uskollista palvelua myös sen jälkeen, -
kun hän jostakin paikasta lähti eteenpäin.
Hän kirjoitti kirjeitä ja kävi uudestaankin katsomassa.
Välittävä sydän oli siinä todella koko ajan niin, -
ettei se ollut vain kerran kuultu evankeliumi, -
vaan usko sai myös kasvaa, ja seurakunnat rakentuivat.
Tämä oli hänen sydämellään hyvin vahvasti.
Tätä kirjettä kirjoittaessaan hän oli jo 3. suurella lähetysmatkalla.
Hän kirjoitti 1. Korintolais- kirjeen nähtävästi Efesosta -
johon myös oli syntynyt seurakunta.
Tuon 3-vuotisen Efeson palvelunsa loppupuolella noin v. 55 jKr. -
hän kirjoitti sieltä tämän kirjeen korintilaisille.
Mainittakoon, että hän kirjoitti niitä useita, -
joista 2 on Raamatussa. Myös korintolaiset kirjoittivat takaisin.
Niinpä siitä syntyi vuorokeskustelu.
Kuulemme nyt 1. luvun jakeet 1-3: -
Apostoli aloittaa muistuttaen lähtökohdasta, -
jonka vuoksi hän palveli.
Paavali ei ollut itse valinnut itseänsä tähän tehtävään, -
eivät myöskään muut ihmiset, vaan Jumala.
Hän aloitti: "Paavali, Kristuksen Jeesuksen kutsuttu apostoli -
Jumalan tahdosta."
Tämä lähtökohta näkyi sitten hyvin vahvasti -
myös hänen käytännön palvelutyössään.
Hän ei ollut omalla asiallaan, vaan Jumalan asialla.
Myös tässä kirjeessä se näkyy monin tavoin.
Toisaalta suurena armollisuutena ja rakkautena, -
joka nousi Jumalan omasta rakkaudesta.
Sitä hän oli itse saanut kokea, tulla täysin armahdetuksi -
ja sitä hän nyt välitti lukuisille muille.
Siitä hän opetti ja siitä hän kertoi.
Toisaalta tiettynä suoruutena tietäen olevansa -
Jumalan lähettämä ja Jumalan asialla.
Hän ei etsinyt ihmisten suosiota ja sitä, että hänestä olisi pidetty, -
vaan hän tahtoi julistaa juuri sitä mitä Jumala oli hänelle antanut.
Se oli apostoli Paavalilla selkeästi määränpäänä ja tähtäimenä.
Hän tahtoi kertoa sen, mitä Jumala antoi, -
ja jakaa sen seurakunnalle.
Myös silloin, kun totuus oli kirpeä ja vaikea, -
hän tahtoi puhua sen rehellisesti ja suoraan.
Tällainen vaikutelma tulee hyvin vahvasti.
Kolmanneksi tämä lähtökohta, -
että hän oli nimenomaan Jumalan lähettämä, -
näkyi suurena välittämisenä, määrä- tietoisuutena ja vastuullisuutena.
Jumalan seurakunta on jotain hyvin arvokasta, -
ja sitä tulee palvella sen mukaan.
Mitä suurimmassa määrin Jumalan antama evankeliumi on -
kaikkein tärkein asia, mitä on annettu.
Ihmisen pelastus, ihmisen iankaikkinen elämä, -
on kaikki riippuvainen siitä.
Näkee, että apostoli Paavali tiedosti ja ymmärsi asian merkityksen.
Koko elämänsä hän keskittyi täysin palvelemaan sitä.
Hän jopa sanoo Apostolien teoissa, ettei hän pidä henkeään -
minkään arvoisena, kunhan hän vain täyttää sen viran,
jonka on Herralta Jeesukselta saanut: -
Jumalan armon evankeliumin julistamisen.
Näemme hänen palvelussaan, -
että vaikka hän joutui kokemaan suurta vainoa ja vastustusta, -
niin kaikissa tilanteissa hän keskittyi tuon sanoman kertomiseen -
hyvin määrätietoisesti.
Kirjeen toiseksi lähettäjäksi mainitaan veli Soostenes.
Hän saattaa olla synagogan esimies, -
joka mainitaan myös Apostolien tekojen 18. luvussa.
Hän oli tullut Jeesukseen uskovaksi.
Kirjeen vastaanottajiksi mainitaan ensin Korintin seurakunta, -
jota hän siis oli ollut perustamassa ja palvellut pitkään.
Se oli senkin vuoksi tullut hänelle läheiseksi, -
ja monet siellä olivat tulleet hänelle rakkaiksi ja tärkeiksi.
Näkee hänen selkeästi oikein kantavan heitä sydämellään.
Hän rukoilee heidän puolestaan, palvelee heitä -
ja on omistautunut siunaamaan ja ohjaamaan -
ja rakastamaan heitä Jumalan antamalla rakkaudella.
Tämä sävy näkyy myös tässä, kun hän heille puhuu ja julistaa.
Kuitenkin seurakunnan tilanne oli monin tavoin hyvin vaikea.
Se ympäristö, jossa he elivät, oli myös hyvin haastava.
Korintilla oli jopa pakanoidenkin keskuudessa varsin huono maine, -
siis Korintin kaupungilla.
Tuolloinen sanonta, että "joku eli korintilaisittain",
tarkoitti itse asiassa irstasta elämää, -
jos siis tätä sanontaa käytettiin.
Samoin koko Rooman valtakunnassa -
prostituoituja nimitettiin "Korinton tytöiksi".
Siellä sijainneessa Afroditen temppelissä -
oli arviolta noin 1 000 ns. temppeliprostituoitua.
Siis valtava epäjumalanpalvelus ja siihen liittyvä valtava haureus -
ihan valtoimenaan vaikutti tuossa kaupungissa.
Voimme tässäkin nähdä hyvin vahvan puhuttelun siitä, -
miten Jeesus on nimenomaan syntisten Vapahtaja.
Hän ei mennyt vain hurskaiden ja hyvien luo, -
vaan kohtaamaan niitä, jotka todella tarvitsevat Vapahtajaa, -
kuten Jeesus itse oli sanonut. Luemme Matt. 9. luvusta: -
Tässä on hyvä huomata, että Matteus oli publikaani, -
joita pidettiin petosten tekijöinä -
ja joita varsin laajasti väheksyttiin ja halveksuttiin, -
ehkä jopa vihattiin. Jeesus kuitenkin kutsui hänet.
Lisäksi Jeesus meni kohtaamaan -
monia muita samankaltaisesti eläneitä.
Tämä näkyi aivan koko Jeesuksen palvelutyössä.
Kaikkialla jatkuvasti Hän kohtasi niitä, joita muut halveksivat -
ja jotka olivat eri tavoin vakavasti langenneet elämässään.
He olivat ikään kuin hukassa, ja näemme valtavasti esimerkkejä.
Ei ollut mikään sivutilanne, että joskus kävi näin, -
vaan koko ajan Hänen palvelutyössään. Näemme naisen, -
joka halutaan kivittää, koska hänet oli saatu kiinni aviorikoksesta.
Näemme, miten Jeesus armahti ja puolusti häntä.
Näemme publikaanimiehen ja spitaaliset, joiden piti huutaa: -
"Saastainen! Saastainen!", ettei kukaan lähestyisi.
Heitä pidettiin Jumalan kiroamina. Jeesus ei pitänyt, -
vaan kosketti, rakasti, paransi ja armahti.
Näemme lukemattomia esimerkkejä tästä. Hän sanoi, -
ettei Hän ole tullut kutsumaan vanhurskaita vaan syntisiä.
Siksi Hän tuli tähän maailmaan, kuten Jumalan Sanakin sanoo.
Jeesus itse kohdassa Joh. 3:17 sanoo: -
Jeesus ristillä omalla verellään sovitti syntimme.
Synnin palkka on kuolema, mutta Hän otti kuolemamme päälleen.
Nyt jokainen Häneen turvaava syntinen voi saada täyden armon -
ja iankaikkisen elämän LAHJANA.
Kun Jumalan ja Jeesuksen lähettämä apostoli palveli, -
niin hän toimi Jeesuksen näyn mukaan. Hän meni sinne, -
missä valtava synti ja pahuus rehotti.
Hän ei kavahtanut niitä ihmisiä. Hän meni julistamaan evankeliumia, -
ja sinne syntyi Jumalan seurakunta.
Hän toi tavattoman kirkkaasti ydinsanoman, -
joka yksin voi auttaa tosi parannukseen -
Jumalan Pyhä Henki sydämessä, kun on vastaanottanut -
Jeesuksen Herrakseen ja Vapahtajakseen.
Hän voi muuttaa ihmisen ja antaa pelastuksen ja iankaikkisen elämän.
Hän voi antaa aidon uskon ja rakkauden.
Sitä sanomaa tuohon kaupunkiin tuli apostoli Paavalin julistamana.
Mitä tämä opettaa meille nykyihmisille, Jumalan srk:lle nykypäivänä?
Miten meidän pitäisi toimia? Miten me julistamme evankeliumia?
Mikä on se voima, joka ihmisen pelastaa?
Jakeessa 3 apostoli mainitsee siitä.
"Armo teille ja rauha Jumalalta, meidän Isältämme -
ja Herralta Jeesukselta Kristukselta."
Armossa on valtava voima.
Toisaalla Paavali hengelliselle pojalleen, Timoteukselle muistuttaa, -
että Jumalan armo oli ylen runsas vaikuttaen uskoa ja rakkautta.
Armo ei ole vain jokin teoria tai jotain pehmoilua, -
vaan siinä on suurin parantava voima, mitä on olemassa.
Armossa Hän, Jeesus Kristus itse, on pelastamassa, armahtamassa, -
parantamassa ihmistä ja johdattamassa häntä uuteen elämään.
Ystävä rakas, siihen mekin saamme turvautua tässä hetkessä.
Sinä ja minä rukoilemme yhdessä, että Jeesus tulee, -
Hän on sinun sydämessäsi ja antaa täysin kaikki synnit anteeksi -
verensä tähden. Että Jumala antaa Pyhän Henkensä ja armonsa niille, -
että Jumalan hyvä tahto tapahtuu sinun ja meidän jokaisen elämässä -
aina taivaaseen, iankaikkiseen iloon asti.
Rukoillaan vaikka näin. Kiitos, rakas Jeesus, -
että saamme turvata sinuun. Tule, Herra, minunkin sydämeeni.
Tämän ystävän, joka juuri nyt sinua kutsuu ja pyytää -
ehkä hiljaa mielessään tai niin kuin on hänelle luontevaa.
Tule, Jeesus, jokaisen anovan sydämeen.
Anna usko ja täysi armo ja pelasta aina iankaikkiseen elämään.
Ystävä, Jeesuksen nimessä ja veressä saat uskoa, -
että kaikki sinun syntisi on annettu anteeksi.
Sulasta armosta saat tämän vastaanottaa. Kiität vain Jeesusta.
Herramme Jeesuksen Kristuksen armo, Isän, Jumalan, rakkaus -
ja Pyhän Hengen siunaava osallisuus olkoon sinun kanssasi -
nyt aina ja iankaikkisesti. Aamen.
Ole siunattu. Palataan taas ensi kerralla Armon kalliolle. Moi.
Ystävä, on suuri etuoikeus, että me saamme elää armosta.
On suurta Jumalan armoa myös, että saamme välittää armoa.
Siinä tarvitaan meitä kaikkia.
Jos tahdot osallistua Armon kalliolla -ohjelmien tekoon, -
niin voit osoittaa tukesi ruudulla näkyvään numeroon, -
jolloin lahjoituksesi on noin 12 euroa.
Voit laittaa tukesi myös ruudulla näkyvälle tilille viitteen kanssa -
tai lahjoittaa myös netissä tai tekstiviestillä.
Iso kiitos tuestasi yhteiseen palveluumme!
Tekstitys: Tuula-Riitta Virrankare